**สำเนา-**

**บันทึกการประชุมสภาเทศบาลตำบลครบุรีใต้**

**สมัยสามัญ สมัยที่ 2 ครั้งที่ 1 ประจำปี พ.ศ. 2563**

**วันที่ 29 เดือน พฤษภาคม พ.ศ. 2563 เวลา 09.00 น.**

**ณ ห้องประชุมสภาเทศบาลตำบลครบุรีใต้**

**\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล รวมครบุรี | ประธานสภาเทศบาล | สุชล รวมครบุรี |  |
| 2 | นายเสน่ห์ พิมพ์ทองครบุรี | รองประธานสภาเทศบาล | เสน่ห์ พิมพ์ทองครบุรี |  |
| 3 | น.ส.เกษร ไทยสำโรง | สมาชิกสภาเทศบาลเขต 1 | เกษร ไทยสำโรง |  |
| 4 | นายชิต ซึมครบุรี | สมาชิกสภาเทศบาลเขต 1 | ชิต ซึมครบุรี |  |
| 5 | นายวิสุทธิ์ ลาครบุรี | สมาชิกสภาเทศบาล เขต 1 | วิสุทธิ์ ลาครบุรี |  |
| 6 | นายสมัย เพลครบุรี | สมาชิกสภาเทศบาล เขต 1 | สมัย เพลครบุรี |  |
| 7 | นายวินัย จันสำโรง | สมาชิกสภาเทศบาล เขต 2 | วินัย จันสำโรง |  |
| 8 | นายสมบัติ เจตนาดี | สมาชิกสภาเทศบาลเขต 2 | สมบัติ เจตนาดี |  |
| 9 | นางโสภา จีนสำโรง | สมาชิกสภาเทศบาล เขต 2 | โสภา จีนสำโรง |  |
| 10 | นายสำราญ ปีบกระโทก | สมาชิกสภาเทศบาลเขต 2 | สำราญ ปีบกระโทก |  |
| 11 | นายธีระพงษ์ ครั่งกระโทก | สมาชิกสภาเทศบาลเขต 2 | ธีระพงษ์ ครั่งกระโทก |  |
| 12 | นายอาคม ทองวงษา | เลขานุการสภาเทศบาล | อาคม ทองวงษา |  |

**ผู้­ลาประชุม** ไม่มี

**ผู้ขาดประชุม** ไม่มี

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมชาติ เดชดอน | นายกเทศมนตรี | สมชาติ เดชดอน |  |
| 2 | นายสนอง กาศกระโทก | รองนายกเทศมนตรี | สนอง กาศกระโทก |  |
| 3 | นายนพดล ห่ามกระโทก | รองนายกเทศมนตรี | นพดล ห่ามกระโทก |  |
| 4 | นายเรวัติ นิธิพงศ์ไพบูลย์ | เลขานุการนายกฯ | เรวัติ นิธิพงศ์ไพบูลย์ |  |
| 5 | นายบุญมี คนโทฉิมพาลี | ที่ปรึกษานายกฯ | บุญมี คนโทฉิมพาลี |  |

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 6 | นางอโนทัย ชอบสว่าง | ปลัดเทศบาล | อโนทัย ชอบสว่าง |  |
| 7 | นายทศพล ห่ามกระโทก | หัวหน้าสำนักปลัด | ทศพล ห่ามกระโทก |  |
| 8 | นางวรุณยุพา อนุชาติตระกูล | ผอ.กองคลัง | วรุณยุพา อนุชาติตระกูล |  |
| 9 | นางฐิชารัตน์ ดำกฤษฎา | ผอ.กองช่าง | ฐิชารัตน์ ดำกฤษฎา |  |
| 10 | นางสาวเบญจวรรณ พฤกษา | ผอ.กองการศึกษา | เบญจรรรณ พฤกษา |  |
| 11 | นายประเสริฐ ว่องไวเจริญสุข | ผอ.กองสวัสดิการสังคม | ประเสริฐ ว่องไวเจริญสุข |  |
| 12 | นายณัฐชวนนท์ กาศกระโทก | นักจัดการงานทั่วไป | ณัฐชวนนท์ กาศกระโทก |  |
| 13 | นางสาวณัฐชรพร กาศกระโทก | นักวิชาการสุขาภิบาล | ณัฐชรพร กาศกระโทก |  |
| 14 | นางบุญญารัตน์ เครือวัลย์ | ผช.นักวิเคราะห์ฯ | บุญญารัตน์ เครือวัลย์ |  |

**เริ่มประชุมเวลา 09.10 น.**

เมื่อถึงกำหนดเวลานัดประชุมแล้ว นายอาคม ทองวงษา เลขานุการสภาเทศบาล ได้ตรวจสอบรายชื่อสมาชิกสภาผู้มาประชุมที่ได้ลงชื่อไว้ มีสมาชิกมาประชุม จำนวน 12 ท่าน จึงเชิญสมาชิกสภาทุกท่านเข้าห้องประชุมและนั่งประจำที่ตามที่จัดไว้ให้ พร้อมเชิญประธานสภาเทศบาล จุดธูปเทียนบูชาพระรัตนตรัยสวดมนต์ไหว้พระพร้อมกัน และเชิญท่านประธานสภาเทศบาล เปิดการประชุมสภาตามระเบียบวาระการประชุมที่กำหนดไว้

เรียนท่านนายกเทศมนตรี คณะผู้บริหาร หัวหน้าส่วนราชการ และสมาชิกสภาเทศบาลทุกท่าน วันนี้เป็นการประชุมสภาเทศบาล สมัยสามัญ สมัยที่ 2 ครั้งที่ 1 ประจำปี พ.ศ. 2563 มีสมาชิกสภามาประชุม จำนวน 12 ท่าน ครบองค์ประชุม จึงขอเปิดการประชุมตามระเบียบวาระที่กำหนดไว้ดังนี้

(นายสุชล รวมครบุรี)

ประธานสภาเทศบาล

**ระเบียบวาระที่ 1 เรื่องที่ประธานจะแจ้งให้ที่ประชุมทราบ**

(นายสุชล รวมครบุรี)

ประธานสภาเทศบาล

สำหรับเรื่องที่ประธานจะแจ้งให้ที่ประชุมทราบในระเบียบวาระนี้ มี 2 เรื่อง คือ

1. เรื่องการพัฒนาตำบลของฝ่ายบริหาร ในปีนี้ถือว่าการทำงานของฝ่ายบริหาร ประสบผลสำเร็จเป็นอย่างยิ่ง ที่ได้จัดหางบประมาณมาพัฒนาภายในตำบลจำนวนหลายสิบล้านบาท ซึ่งขณะนี้กำลังดำเนินการก่อสร้างถนนสายประปาบ้านหนองโสน หมู่ 1 ไปบ้านคลองยาง หมู่ 3 ขอบคุณคณะผู้บริหารและผู้ที่เกี่ยวข้องทุกท่าน ที่ได้เล็งเห็นถึงความเดือดร้อน เห็นความสำคัญในการพัฒนาตำบลครบุรีใต้ เพื่อเป็นการบรรเทาความเดือดร้อนของประชาชน และมีเส้นทางในการสัญจรภายในตำบล สะดวก ปลอดภัยในการคมนาคมยิ่งขึ้น
2. เรื่องการพ่นหมอกควันป้องกันโรคไข้เลือดออก ได้มีแผนออกดำเนินการพ่นหมอกควัน ตั้งแต่วันที่ 25 พฤษภาคม – วันที่ 3 มิถุนายน 2563 ซึ่งได้ดำเนินการพ่นไปแล้ว คือ ม.3,ม.4,ม.7,ม.8,ม.9,ม.11,ม.14 และม.15 ส่วนวันนี้ก็กำลังพ่นหมอกควัน ม.2 กับ ม. 10 วันที่ 1 มิถุนายน จะดำเนินการพ่นหมอกควัน ม.6,ม.12 วันที่ 2 มิถุนายน จะดำเนินการพ่นหมอกควัน ม.5,ม.16 และวันที่ 3 มิถุนายน จะดำเนินการพ่นหมอกควัน ม.1,ม.13 ซึ่งทางเทศบาลก็ได้ส่งกำหนดการให้ผู้ใหญ่บ้านได้ประชาสัมพันธ์ไปแล้ว ก็ขอให้สมาชิกทุกท่านได้ประชาสัมพันธ์ให้ประชาชนในเขตที่รับผิดชอบได้ทราบอีกครั้งหนึ่งครับ

**ระเบียบวาระที่ 2 เรื่อง รับรองรายงานการประชุมครั้งที่ผ่านมา**

**2.1 เรื่อง รับรองรายงานการประชุมสภาเทศบาลตำบลครบุรีใต้ สมัยสามัญ สมัยที่ 1 ครั้งที่ 1 ประจำปี พ.ศ. 2563**

(นายสุชล รวมครบุรี)

ประธานสภาเทศบาล

 เรื่องรับรองรายงานการประชุมครั้งที่ผ่านมา เป็นการประชุมสภาเทศบาล สมัยสามัญ สมัยที่ 1 ครั้งที่ 1 ประจำปี พ.ศ. 2563 เมื่อวันที่ 28 กุมภาพันธ์ 2563 เชิญเลขานุการสภาเทศบาลชี้แจงครับ

 เรียนท่านประธานสภาเทศบาล คณะผู้บริหาร สมาชิกสภาทุกท่าน ผมนายอาคม ทองวงษา เลขานุการสภาเทศบาล ขอชี้แจงระเบียบให้สมาชิกทราบดังนี้ อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 2 การประชุม

(นายอาคม ทองวงษา)

เลขานุการสภาเทศบาล

 ข้อ 33 รายงานการประชุมสภาท้องถิ่นทุกคราว ต้องให้คณะกรรมการตรวจรายงานการประชุมได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวัน เพื่อให้สภาท้องถิ่นรับรองรายงานการประชุมนั้น

 วรรคสอง การแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น ก็ขอชี้แจงระเบียบให้ทราบพอสังเขปเท่านี้ครับ

 ครับเลขานุการสภาก็ได้ชี้แจงระเบียบให้ทุกท่านทราบ และได้จัดทำสำเนารายงานการประชุมสภาเทศบาล สมัยสามัญ สมัยที่ 1 ครั้งที่ 1 ประจำปี พ.ศ. 2563 ซึ่งจัดส่งให้สมาชิกทุกท่านได้ตรวจสอบรายงานการประชุมดังกล่าวแล้ว หากสมาชิกท่านใดจะแก้ไขเพิ่มเติม ก็เสนอต่อสภาเพื่อขอมติสภาเป็นผู้แก้ไขเพิ่มเติม เชิญเสนอต่อที่ประชุมสภาได้เลยครับ

(นายสุชล รวมครบุรี)

ประธานสภาเทศบาล

 เมื่อสมาชิกสภาทุกท่าน ได้ตรวจสอบรายงานการประชุมโดยละเอียดแล้ว ปรากฏว่าไม่มีสมาชิกสภาท่านใด ขอแก้ไขหรือเพิ่มเติมรายงานการประชุม ผมขอมติที่ประชุมว่าเห็นควรรับรองรายงานการประชุมสภา สมัยสามัญ สมัยที่ 1 ครั้งที่ 1 ประจำปี พ.ศ. 2563 เมื่อวันที่ 28 กุมภาพันธ์ 2563 หรือไม่ ให้ลงมติเป็น 2 กรณี คือ “รับรอง” หรือ “ไม่รับรอง” โดยเปิดเผยด้วยวิธีการยกมือพ้นศีรษะ โปรดยกมือขึ้นครับ

มติที่ประชุม มีมติรับรองรายงานการประชุมสภาเทศบาลตำบลครบุรีใต้ สมัยสามัญ สมัยที่ 1 ครั้งที่ 1 ประจำปี พ.ศ. 2563 เมื่อวันที่ 28 กุมภาพันธ์ 2563 ดังนี้

 จำนวนสมาชิกสภาทั้งหมด 12 ท่าน มีสมาชิกสภาอยู่ในห้องประชุม 12 ท่าน

 รับรอง 10 ท่าน ไม่รับรอง 0 ท่าน

 งดออกเสียง 2 ท่าน (ประธานสภา/รองประธานสภา)

**ระเบียบวาระที่ 3 เรื่องเสนอให้ที่ประชุมทราบ**

 **3.1 เรื่อง ประกาศเทศบาลตำบลครบุรีใต้ เรื่อง กำหนดพื้นที่ควบคุมเหตุรำคาญ พ.ศ. 2563**

(นายสุชล รวมครบุรี)

ประธานสภาเทศบาล

 ขอเชิญท่านนายกเทศมนตรีชี้แจงรายละเอียด หรือมอบหมายให้ผู้ที่เกี่ยวข้องชี้แจงให้สมาชิกทุกท่านได้ทราบครับ

เรียนท่านประธานสภา และสมาชิกสภาทุกท่าน สำหรับประกาศเทศบาลตำบลครบุรีใต้ เรื่อง กำหนดพื้นที่ควบคุมเหตุรำคาญ พ.ศ. 2563 เนื่องจากปัจจุบันได้เกิดปัญหามลพิษทางอากาศจากฝุ่นละอองขนาดเล็ก ก่อให้เกิดเหตุรำคาญเป็นบริเวณกว้าง จนก่อให้เกิดอันตรายต่อสุขภาพ ซึ่งได้รับนโยบายเร่งด่วนมาจากจังหวัด เทศบาลจึงได้จัดทำประกาศดังกล่าวขึ้น เพื่อให้ประชาชนได้รับทราบถึงอันตราย และรู้จักป้องกันตนเองจากมลพิษที่เกิดขึ้น สำหรับรายละเอียดเพิ่มเติมผมมอบหมายให้นักวิชาการสุขาภิบาลชี้แจงครับ

(นายสมชาติ เดชดอน)

นายกเทศมนตรี

 ครับสำหรับปัญหาที่เกิดจากมลพิษทางอากาศภายในตำบลครบุรีใต้นั้น ก็มีปัญหามาพอสมควร เช่น การเผาขยะมูลฝอยในครัวเรือน การเผาตอซังข้าว หรือแม้แต่กลิ่นจากฟาร์มหมู ฟาร์มไก่ ดังนั้นเมื่อมีประกาศกำหนดพื้นที่ควบคุมเหตุรำคาญ ก็จะเป็นผลดีต่อประชาชน เชิญนักวิชาการสุขาภิบาลชี้แจงเพิ่มเติมครับ

(นายสุชล รวมครบุรี)

ประธานสภาเทศบาล

 เรียนท่านประธานสภา คณะผู้บริหาร หัวหน้าส่วนราชการและสมาชิกสภาเทศบาลทุกท่าน ดิฉันนางสาวณัฐชรพร กาศกระโทก นักวิชาการสุขาภิบาล ขอชี้แจงเพิ่มเติมเกี่ยวกับประกาศกำหนดพื้นที่ควบคุมเหตุรำคาญ พ.ศ. 2563

(นางสาวณัฐชรพร กาศกระโทก)

นักวิชาการสุขาภิบาล

 อาศัยอำนาจตามมาตรา 28/1 วรรคสอง แห่งพระราชบัญญัติการสาธารณสุข พ.ศ. 2535 ซึ่งแก้ไขเพิ่มเติมโดยพระราชบัญญัติการสาธารณสุข (ฉบับที่ 3) พ.ศ. 2560 ประกอบข้อ 4 แห่งประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการประกาศพื้นที่ควบคุมเหตุรำคาญ พ.ศ. 2561 เจ้าพนักงานท้องถิ่นออกประกาศไว้ ดังต่อไปนี้

 ข้อ 1 ให้บริเวณพื้นที่ในเขตเทศบาลตำบลครบุรีใต้ อำเภอครบุรี จังหวัดนครราชสีมา เป็นพื้นที่ควบคุมเหตุรำคาญ

 ข้อ 2 ให้แหล่งกำเนิด ดังต่อไปนี้เป็นแหล่งก่อเหตุรำคาญ ในพื้นที่ตามข้อ 1

* 1. การเผาในที่โล่ง ได้แก่ การเผาอ้อย เผาฟางข้าว เผาวัสดุทางการเกษตร เผาขยะมูลฝอย
	2. การดำเนินการอันก่อให้เกิดฝุ่นละออง เขม่า เถ้า หรือกรณีอื่นใด

 ข้อ 3 ให้ผู้ก่อเหตุรำคาญตามข้อ 2 ปฏิบัติตามหลักเกณฑ์ วิธีการ และเงื่อนไขการป้องกันและระงับเหตุรำคาญ ดังนี้

 3.1 ห้ามเผาในที่โล่งในพื้นที่ควบคุมเหตุรำคาญ ได้แก่ การเผาอ้อย เผาฟางข้าว เผาวัสดุทางการเกษตร เผาขยะมูลฝอย หรือการดำเนินการอันก่อให้เกิดฝุ่นละออง เขม่า เถ้า หรือกรณีอื่นใด

 3.2 ให้ปฏิบัติตามมาตรการและแนวทางการแก้ไขปัญหาการเผาอ้อยช่วงฤดูกาลเก็บเกี่ยวในพื้นที่เทศบาลอย่างเคร่งครัด

 ข้อ 4 ให้หน่วยงานที่กำกับดูแลแหล่งก่อเหตุรำคาญตามข้อ 2 รายงานผลการดำเนินงานตามประกาศพื้นที่ควบคุมเหตุรำคาญให้เจ้าพนักงานท้องถิ่นทราบ ภายใน 7 วัน

 ข้อ 5 ผู้ใดฝ่าฝืนหรือไม่ปฏิบัติตามประกาศฉบับนี้ ต้องระวางโทษจำคุกไม่เกินสามเดือนหรือปรับไม่เกินสองหมื่นห้าพันบาท หรือทั้งจำ ทั้งปรับ ตามมาตรา 74 แห่งพระราชบัญญัติการสาธารณสุข พ.ศ. 2535 (ฉบับที่ 3) พ.ศ. 2560

 ข้อ 6 ประกาศนี้ให้มีผลบังคับใช้ตั้งแต่วันถัดจากวันประกาศไว้ในที่เปิดเผย ณ เทศบาลตำบลครบุรีใต้และบริเวณที่กำหนดเป็นพื้นที่ควบคุมเหตุรำคาญ และเมื่อได้แจ้งให้ผู้ก่อเหตุรำคาญทราบแล้ว

ประกาศ ณ วันที่ 24 เดือน เมษายน พ.ศ. 2563 ซึ่งประกาศนี้มีผลใช้บังคับตั้งแต่วันที่ 25 เมษายน 2563 เป็นต้นไปค่ะ

(นายสุชล รวมครบุรี)

ประธานสภาเทศบาล

 ครับตามที่เจ้าหน้าที่ได้ชี้แจงประกาศฯ เรื่อง กำหนดพื้นที่ควบคุมเหตุรำคาญ พ.ศ. 2563 นั้น มีสมาชิกสภาท่านใดจะสอบถามหรือมีข้อเสนอแนะเพิ่มเติมหรือไม่เชิญครับ

 เรียนท่านประธานสภา คณะผู้บริหาร หัวหน้าส่วนราชการและสมาชิกสภาเทศบาลทุกท่าน ผมนายวินัย จันสำโรง สมาชิกสภาเทศบาล เขต 2 มีข้อเสนอแนะเพิ่มเติมตามประกาศ ข้อ 2.1 การเผาในที่โล่ง ได้แก่ การเผาอ้อย เผาฟางข้าว เผาวัสดุทางการเกษตร เผาขยะมูลฝอย อยากให้ทางเทศบาลได้ประชาสัมพันธ์ให้ประชาชนได้รับทราบ เนื่องจากมีโทษจำคุก มีโทษปรับ หากประชาชนไม่เข้าใจหรือไม่ทราบ เกรงว่าจะได้รับความเดือดร้อน ซึ่งยุคสมัยนี้เป็นยุคของสื่อสังคมออนไลน์ ถ้าหากมีการกลั่นแกล้งกันจะก่อให้เกิดปัญหาต่าง ๆ ตามมาได้ ขอฝากให้ดำเนินการในส่วนนี้ด้วยครับ

(นายวินัย จันสำโรง)

สมาชิกสภาเทศบาล

ครับเนื่องจากทางจังหวัดได้มีมาตรการควบคุมในเรื่องนี้ เราจึงต้องดำเนินการตามระเบียบ ตามหนังสือสั่งการ และได้ให้เจ้าหน้าที่ทำหนังสือแจ้งให้ผู้ใหญ่บ้านทุกหมู่บ้าน ประกาศประชาสัมพันธ์ให้ประชาชนได้รับทราบแล้ว หากมีการฝ่าฝืนหรือรู้เท่าไม่ถึงการณ์ก็ให้ผู้นำบอกกล่าวตักเตือนครับ

(นายสมชาติ เดชดอน)

นายกเทศมนตรี

(นายสุชล รวมครบุรี)

ประธานสภาเทศบาล

 มีสมาชิกสภาเทศบาลหรือคณะผู้บริหารท่านใด จะสอบถามหรือมีข้อเสนอแนะเพิ่มเติมอีกหรือไม่เชิญครับ

(นายสนอง กาศกระโทก)

รองนายกเทศมนตรี

เรียนท่านประธานสภา คณะผู้บริหาร หัวหน้าส่วนราชการและสมาชิกสภาเทศบาลทุกท่าน ผมนายสนอง กาศกระโทก รองนายกเทศมนตรี ขอเพิ่มเติมจากท่านนายกได้ชี้แจง ผมว่าคงไม่มีใครกล้าขัดหรือฝ่าฝืนต่อพระราชบัญญัติ คำสั่ง หรือประกาศ เพียงแต่ว่าเรื่องของวิธีการดำเนินการตามความผิด จึงต้องประกาศเพื่อให้มีข้อกฎหมายในการบังคับใช้ไม่มีข้อยกเว้น ซึ่งเรื่องนี้นายก อบต.ท่านหนึ่ง ได้สอบถามไปยังท่านนายอำเภอครบุรี ในการประชุมส่วนราชการอำเภอครบุรี ท่านนายอำเภอก็ได้ชี้แจงว่าต้องปฏิบัติตามกฎหมาย โดยถ้าหากมีการพบเจอผู้ใดฝ่าฝืนเผาขยะมูลฝอย เผาอ้อยหรือที่ขัดต่อประกาศนี้ ก็ให้ว่ากล่าวตักเตือน ถ้าหากยังไม่ปฏิบัติตามก็ต้องดำเนินคดีตามกฎหมาย ในส่วนของเทศบาลก็เช่นกันครับ ต้องปฏิบัติให้เป็นไปตามประกาศ ก็อยากจะฝากให้ทุกท่านได้แจ้งให้ประชาชนในเขตรับผิดชอบได้ทราบโดยทั่วกันครับ

(นายสุชล รวมครบุรี)

ประธานสภาเทศบาล

 มีสมาชิกสภาท่านใดหรือคณะผู้บริหารท่านใด จะสอบถามหรือมีข้อเสนอแนะเพิ่มเติมหรือไม่เชิญครับ เมื่อไม่มีสมาชิกสภาท่านใดสอบถามหรือมีข้อเสนอแนะเพิ่มเติม เป็นอันว่าที่ประชุมได้รับทราบและฝากประชาสัมพันธ์ให้ประชาชนทราบด้วยครับ

 **3.2 ประกาศเทศบาลตำบลครบุรีใต้ เรื่อง ประกาศใช้เทศบัญญัติเทศบาลตำบลครบุรีใต้ เรื่อง การควบคุมการเลี้ยงหรือปล่อยสัตว์ พ.ศ. 2563**

(นายสุชล รวมครบุรี)

ประธานสภาเทศบาล

 ขอเชิญท่านนายกเทศมนตรีชี้แจงรายละเอียด หรือมอบหมายให้ผู้ที่เกี่ยวข้องชี้แจงให้สมาชิกสภาทุกท่านได้ทราบครับ

ครับสำหรับประกาศใช้เทศบัญญัติเทศบาลตำบลครบุรีใต้ เรื่อง การควบคุมการเลี้ยงหรือปล่อยสัตว์ พ.ศ. 2563 เป็นการกำหนดมาตรการในการควบคุมการเลี้ยงหรือปล่อยสัตว์ในเขตเทศบาลตำบลครบุรีใต้ เพื่อป้องกันและแก้ไขปัญหาเกี่ยวกับเหตุเดือดร้อนจากการเลี้ยงสัตว์และปล่อยสัตว์ กำหนดไว้เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพ ของประชาชนในท้องถิ่น และเพื่อป้องกันอันตรายและเชื้อโรคที่เกิดจากสัตว์ ให้ราชการส่วนท้องถิ่น มีอำนาจในการออกข้อบัญญัติท้องถิ่น ในการกำหนดให้ส่วนหนึ่งส่วนใดของพื้นที่หรือทั้งหมดของพื้นที่ในเขตอำนาจนั้น เป็นเขตควบคุมการเลี้ยงหรือปล่อยสัตว์ เนื่องจากปัจจุบันเทศบาลยังมิได้ตราเทศบัญญัติดังกล่าวออกมาบังคับใช้ ประกอบกับภายในเขตท้องที่เทศบาลได้มีปัญหาเรื่องการเลี้ยงสัตว์ในสถานที่ที่ไม่เหมาะสมเป็นจำนวนมาก ดังนั้น เพื่อกำหนดมาตรการควบคุมการเลี้ยงสัตว์และปล่อยสัตว์ ภายในพื้นที่รับผิดชอบของเทศบาล จึงอาศัยอำนาจตามความในมาตรา ๕๐ (๓) (๔) มาตรา ๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๓) พ.ศ. ๒๕๕๒ ประกอบกับมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง (ฉบับที่ ๓) พ.ศ. ๒๕๖๐ จึงตราเทศบัญญัติเทศบาลตำบลครบุรีใต้ เรื่อง การควบคุมการเลี้ยงหรือปล่อยสัตว์ พ.ศ.๒๕๖3 เพื่อบังคับใช้ในเขตเทศบาลตำบลครบุรีใต้ สำหรับรายละเอียดเพิ่มเติม ผมมอบหมายให้นักวิชาการสุขาภิบาลชี้แจงครับ

(นายสมชาติ เดชดอน)

นายกเทศมนตรี

 เชิญนักวิชาการสุขาภิบาล ชี้แจงรายละเอียดเพิ่มเติมให้สมาชิกสภาได้รับทราบครับ

(นายสุชล รวมครบุรี)

ประธานสภาเทศบาล

 เรียนท่านประธานสภา คณะผู้บริหาร หัวหน้าส่วนราชการและสมาชิกสภาเทศบาลทุกท่าน ดิฉันนางสาวณัฐชรพร กาศกระโทก นักวิชาการสุขาภิบาล ขอสรุปเพิ่มเติม ประกาศ เรื่อง การควบคุมการเลี้ยงหรือปล่อยสัตว์ พ.ศ. 2563 ซึ่งจะมีเนื้อหาหลักดังนี้

(นางสาวณัฐชรพร กาศกระโทก)

นักวิชาการสุขาภิบาล

 ห้ามมิให้มีการเลี้ยงสัตว์ในเขตเทศบาลตำบลครบุรีใต้ โดยเด็ดขาด ได้แก่

 (๑) งูพิษและงูที่อาจก่อให้เกิดอันตรายแก่คนและสัตว์เลี้ยง

 (๒) ปลาปีรันยา

 (๓) คางคกไฟ

 (๔) สัตว์ดุร้ายต่าง ๆ

 (5) สัตว์มีพิษร้ายอื่น ๆ

 (๖) สัตว์ต้องห้ามตามกฎหมายอื่น ๆ

 ห้ามเลี้ยงสัตว์หรือปล่อยสัตว์ ประเภท ช้าง ม้า โค กระบือ แพะ แกะ สุกร สุนัข แมว ไก่ ห่าน นก และเป็ด ในเขตพื้นที่ถนนสาธารณะทุกสาย ซึ่งเทศบาลตำบลครบุรีใต้รับผิดชอบดูแล การเลี้ยงหรือปล่อยนั้น คือกรณีกระทำการเป็นประจำเป็นอาจิณ หรือไม่สนใจควบคุมดูแลสัตว์ จนเข้าใจได้ว่ามีการใช้พื้นที่ถนนสาธารณะเป็นที่เลี้ยงหรือปล่อยสัตว์

 ให้เขตเทศบาลตำบลครบุรีใต้ เป็นเขตควบคุมการเลี้ยงหรือปล่อยสัตว์ ดังต่อไปนี้

 (๑) ช้าง (๒) ม้า

 (๓) โค (๔) กระบือ

 (5) แพะ (๖) แกะ

 (๗) สุกร (๘) สุนัข

 (๙) แมว (๑๐) ไก่

 (๑๑) ห่าน (๑๒) นก

 (๑๓) เป็ด

 (๑๔) สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมป่าไม้ ให้เจ้าพนักงานท้องถิ่นมีอำนาจกำหนดประเภท และชนิดสัตว์ที่ต้องควบคุมการเลี้ยงเพิ่มเติม ทั้งนี้ โดยอาจควบคุมการเลี้ยงสัตว์เฉพาะในเขตท้องที่ใดท้องที่หนึ่ง หรือเต็มพื้นที่เทศบาลตำบลครบุรีใต้

 หลังจากที่เทศบัญญัตินี้มีผลบังคับใช้ ผู้ใดประสงค์จะเลี้ยงสัตว์ตามที่กำหนด ต้องได้รับความยินยอมจากการประชุมประชาคมชุมชน และได้รับอนุญาตจากเจ้าพนักงานท้องถิ่น การอนุญาตนั้น ต้องปรากฏข้อเท็จจริงว่าสถานที่เลี้ยงสัตว์นั้น เป็นบริเวณที่โปร่ง อากาศถ่ายเทสะดวก มีต้นไม้ให้ร่มเงาพอสมควร ตั้งอยู่ห่างจากแหล่งชุมชน ศาสนสถาน โบราณสถาน สถาบันการศึกษา โรงพยาบาล หรือสถานที่ของราชการอื่น ๆ ในระยะที่ไม่ส่งผลกระทบต่อสุขภาพ และไม่ก่อเหตุรำคาญต่อชุมชน โดยต้องมีระยะห่างจากสถานที่ดังกล่าว และแหล่งน้ำสาธารณะในระยะดังต่อไปนี้

 (๑) สำหรับสถานประกอบกิจการเลี้ยงสัตว์น้อยกว่า 5๐ ตัว ต้องมีระยะห่างในระยะที่ไม่ก่อให้เกิดความรำคาญต่อชุมชนใกล้เคียง

 (๒) สำหรับสถานประกอบกิจการเลี้ยงสัตว์ ตั้งแต่ 5๐ - 5๐๐ ตัว ต้องมีระยะห่าง ไม่น้อยกว่า 500 เมตร

 (๓) สำหรับสถานประกอบกิจการเลี้ยงสัตว์ ตั้งแต่ 5๐๐ – 1,๐๐๐ ตัว ต้องมีระยะห่าง ไม่น้อยกว่า ๑ กิโลเมตร

 (๔) สำหรับสถานประกอบกิจการเลี้ยงสัตว์ ตั้งแต่ ๑,๐๐๑ ตัวขึ้นไป ต้องมีระยะห่าง ไม่น้อยกว่า ๒ กิโลเมตร

 ผู้ขออนุญาตดังกล่าวให้ยื่นคำร้องต่อเจ้าพนักงานท้องถิ่น ตามแบบและเงื่อนไขที่กำหนด พร้อมด้วยหลักฐานดังต่อไปนี้ อย่างละ ๑ ชุด

 ๑) สำเนาบัตรประจำตัวประซาขน

 ๒) สำเนาทะเบียนบ้าน

 ๓) หนังสือแสดงความเป็นเจ้าของที่ดิน

 ๔) เอกสารหรือหลักฐานอื่นที่เจ้าพนักงานท้องถิ่น เห็นสมควรเรียกเพิ่มเติมเพื่อประกอบการพิจารณา

 โดยประกาศ ณ วันที่ 26 มีนาคม 2563 ซึ่งมีผลบังคับใช้นับแต่วันที่ประกาศโดยเปิดเผยแล้วเจ็ดวันค่ะ

 ตามที่ท่านนายกเทศมนตรีและเจ้าหน้าที่ได้ชี้แจง มีสมาชิกสภาหรือคณะผู้บริหารท่านใด จะสอบถามหรือมีข้อเสนอแนะเพิ่มเติมหรือไม่เชิญครับ

(นายสุชล รวมครบุรี)

ประธานสภาเทศบาล

 เรียนท่านประธานสภา คณะผู้บริหาร หัวหน้าส่วนราชการและสมาชิกสภาเทศบาลทุกท่าน ผมนายบุญมี คนโทฉิมพาลี ที่ปรึกษานายกเทศมนตรี ขอสอบถามเพิ่มเติมครับ เนื่องจากผมเป็นสมาชิกกลุ่มกองทุนฟื้นฟู และสมาชิกในกลุ่มกำลังจะดำเนินการเลี้ยงวัว เพราะทางกองทุนมีโครงการให้วัวแก่สมาชิก คนละ 5 ตัว ดังนั้นเมื่อมีเทศบัญญัตินี้แล้ว ผมอยากทราบว่าจะดำเนินการได้หรือไม่ครับ

(นายบุญมี คนโทฉิมพาลี)

ที่ปรึกษานายกเทศมนตรี

 เรียนท่านประธานสภา คณะผู้บริหาร หัวหน้าส่วนราชการและสมาชิกสภาเทศบาลทุกท่าน ดิฉันนางสาวณัฐชรพร กาศกระโทก นักวิชาการสุขาภิบาล ตามที่ท่านที่ปรึกษานายกได้สอบถามมานั้น ในเทศบัญญัติฯ ได้กำหนดไว้ว่า หากผู้ใดประสงค์จะเลี้ยงสัตว์ตามที่กำหนด ต้องได้รับความยินยอมจากการประชุมประชาคมชุมชน และได้รับอนุญาตจากเจ้าพนักงานท้องถิ่น สถานที่เลี้ยงสัตว์ต้องเป็นบริเวณที่โปร่ง อากาศถ่ายเทสะดวก มีต้นไม้ให้ร่มเงาพอสมควร ตั้งอยู่ห่างจากแหล่งชุมชน ศาสนสถาน โบราณสถาน สถาบันการศึกษา โรงพยาบาล หรือสถานที่ของราชการอื่น ๆ ในระยะที่ไม่ส่งผลกระทบต่อสุขภาพ และไม่ก่อเหตุรำคาญต่อชุมชน โดยต้องมีระยะห่างจากสถานที่ดังกล่าว และแหล่งน้ำสาธารณะ

(นางสาวณัฐชรพร กาศกระโทก)

นักวิชาการสุขาภิบาล

 ซึ่งสมาชิกกองทุนฟื้นฟูจะดำเนินการเลี้ยงวัวคนละ 5 ตัว สามารถเลี้ยงได้ เมื่อได้รับความยินยอมจากการประชุมประชาคมชุมชน และได้รับอนุญาตจากเจ้าพนักงานท้องถิ่น โดยต้องมีระยะห่างในระยะที่ไม่ก่อให้เกิดความรำคาญต่อชุมชนใกล้เคียงค่ะ

(นายสุชล รวมครบุรี)

ประธานสภาเทศบาล

 มีสมาชิกสภาท่านใดจะสอบถามหรือมีข้อเสนอแนะเพิ่มเติมอีกหรือไม่เชิญครับ เมื่อไม่มีท่านใดสอบถามหรือมีข้อเสนอแนะเพิ่มเติม ก็ฝากประชาสัมพันธ์ให้ประชาชนที่ต้องการจะเลี้ยงหรือปล่อยสัตว์ ทราบถึงระเบียบข้อกฎหมายที่กำหนดด้วย

**ระเบียบวาระที่ 4 เรื่องเสนอเพื่อพิจารณา**

 -ไม่มี-

**ระเบียบวาระที่ 5 เรื่องอื่น ๆ (ถ้ามี)**

(นายสุชล รวมครบุรี)

ประธานสภาเทศบาล

 ระเบียบวาระที่ 5 เรื่องอื่น ๆ คณะผู้บริหารหรือสมาชิกท่านใดมีเรื่องอื่นจะแจ้งให้ที่ประชุมทราบหรือไม่ เป็นเรื่องทั่วไปหรือเรื่องอื่น ๆ ก็ได้ครับ

 ถ้าไม่มีผมขอเรียนถามท่านประเสริฐว่า ตั้งแต่เกิดโรคโควิดที่มีมาตรการเข้มงวดกันมา เกี่ยวกับการจ่ายเบี้ยยังชีพผู้สูงอายุ ผู้พิการ มีปัญหาที่จะต้องให้ทางสมาชิกหรือผู้นำต้องช่วยเหลือในด้านใดบ้าง หรือมีปัญหาอึดอัดหนักใจหรือไม่เชิญครับ

 เรียนท่านประธานสภา คณะผู้บริหาร และสมาชิกสภาทุกท่าน ผมนายประเสริฐ ว่องไวเจริญสุข ผอ.กองสวัสดิการสังคม สำหรับเรื่องการจ่ายเบี้ยยังชีพผู้สูงอายุ ผู้พิการ ในช่วง 3 เดือนที่ผ่านมา ตั้งแต่เกิดการแพร่ระบาดของโรคโควิด การที่มีคนจำนวนมากเกิน 50 คนมารวมกลุ่มกัน มีโอกาสเสี่ยงที่อาจจะติดเชื้อโควิดได้ ถ้าหากมีคนติดเชื้อรวมอยู่ด้วย วิธีแก้ปัญหาคือให้ผู้ใหญ่บ้าน ผู้นำชุมชนนำเงินไปช่วยจ่ายเบี้ยยังชีพให้ มีการตรวจคัดครองโรค ล้างมือด้วยเจลแอลกอฮอล์ เว้นระยะห่างทางสังคม ก็สำเร็จลุล่วงไปด้วยดี ได้รับความร่วมมือจากผู้นำทุกท่านเป็นอย่างดี เมื่อสถานการณ์เริ่มคลี่คลายลง เริ่มให้มีการจัดกิจกรรมกันมากขึ้นแต่ยังคงรักษาระยะห่าง ซึ่งในเดือนมิถุนายนก็จะดำเนินการแจกจ่ายเบี้ยเป็นปกติเหมือนเดิม แต่จะให้ทางผู้ใหญ่บ้านได้ช่วยอำนวยความสะดวกควบคุมระยะห่าง ให้แก่ผู้สูงอายุ ผู้พิการ สำหรับในช่วง 3 เดือนที่ผ่านมา การที่ให้ทางผู้ใหญ่บ้าน ผู้นำชุมชนดำเนินการจ่ายเบี้ยยังชีพให้ รู้สึกว่าเป็นภาระเป็นอย่างยิ่ง ซึ่งก็ไม่อยากให้เป็นภาระแก่ท่านผู้นำ แต่ด้วยความจำเป็นจึงใช้วิธีนี้ในการแก้ปัญหา และขอขอบคุณทุกท่านที่ให้ความช่วยเหลือ ให้ความร่วมมือเป็นอย่างดีครับ

(นายประเสริฐ ว่องไวเจริญสุข)

ผอ.กองสวัสดิการสังคม

 ครับนี่ก็เป็นผลดีเกี่ยวกับการทำงานของเจ้าหน้าที่ ผมก็ขอชมเชยท่านผอ.ประเสริฐ ที่แก้ไขปัญหาทำให้งานสำเร็จลุล่วงไปด้วยดี มีท่านใดจะเสนอแนะเพิ่มเติมหรือมีเรื่องอื่น จะแจ้งให้ทราบอีกหรือไม่ เชิญครับ

(นายสุชล รวมครบุรี)

ประธานสภาเทศบาล

 เรียนท่านประธานสภา คณะผู้บริหาร และสมาชิกสภาทุกท่าน ผมนายวินัย จันสำโรง สมาชิกสภาเทศบาล เขต 2 ต้องขอบคุณฝ่ายบริหารที่ได้จัดสรรงบประมาณเกี่ยวกับเรื่องถนนภายในตำบล ในช่วงที่ผมเข้ามารับตำแหน่งสมาชิกสภา ถือว่าถนนที่ใช้ในการคมนาคมดีมาก มีประสิทธิภาพและความคุ้มค่ามาก แต่สิ่งหนึ่งที่ผมอยากจะฝากทางท่านผู้บริหารได้พิจารณา และดำเนินการแก้ไขปัญหาในเรื่องของไฟแสงสว่าง เพราะว่าบางจุดอาจจะมีความซ้อนกัน จะไปดำเนินการแก้ไขหรือขยับขยายที่มีอยู่แล้วให้ทั่วถึง และคลอบคลุมทั่วทุกพื้นที่ได้หรือไม่ ผมคิดว่าถ้าหากจะให้ทางผู้นำหมู่บ้านเป็นคนพิจารณาว่าจะติดตั้งตรงจุดไหน อาจจะเป็นการล่าช้าหรือดำเนินการไม่ถูกต้อง อยากให้ทางผู้บริหารได้ไปตรวจสอบว่าบริเวณที่ได้ติดตั้งไฟแล้ว ตรงไหนบ้างที่เกินความจำเป็น ให้ไปขยับขยายให้ทั่วถึงทุกพื้นที่ จะได้เกิดความเสมอภาคหรือเท่าเทียมกัน ผมว่าจะเป็นการดีมาก ซึ่งที่ผ่านมาผมเคยได้นำเรียนในเรื่องของถนนที่ได้ดำเนินการ ผมก็ได้ไปตรวจสอบถือว่าเป็นการทำงานที่ดีมาก มีการตรวจสอบทำให้งานออกมาเสร็จสมบูรณ์ ครั้งนี้ผมก็อยากให้ทางฝ่ายบริหาร ได้ไปตรวจสอบในเรื่องของไฟฟ้าส่องสว่าง เพื่อที่ประชาชนจะได้รับความเสมอภาคเท่าเทียมกัน ขอบคุณมากครับ

(นายวินัย จันสำโรง)

สมาชิกสภาเทศบาล

 ขอบคุณท่านสท.วินัยครับ เกี่ยวกับเรื่องของไฟฟ้าส่องสว่าง ผมก็อยากจะเรียนถามท่านนายกแทนสมาชิกว่า ถ้าหากเราจะติดตั้งไฟฟ้าส่องสว่างเพิ่มเติม จะมีงบประมาณเพียงพอที่จะดำเนินการหรือไม่ ซึ่งมีหลายหมู่บ้านที่แสงสว่างไม่เพียงพอ ตามที่ท่านสท.วินัยได้แจ้ง ก็อยากให้ไปตรวจสอบว่าจุดใดมีมากเกินความจำเป็น จุดใดมีไม่เพียงพอ จะได้ดำเนินการแก้ไข เพื่อความปลอดภัยในชีวิตและทรัพย์สินของพี่น้องประชาชนครับ

(นายสุชล รวมครบุรี)

ประธานสภาเทศบาล

สำหรับเรื่องไฟฟ้าส่องสว่างนั้น ทางเทศบาลก็ได้ดำเนินการตรวจสอบและซ่อมแซมเป็นประจำทุกปีอยู่แล้ว จุดไหนชำรุดหรือได้รับคำร้อง ทางเจ้าหน้าที่ก็ไปซ่อมแซมให้ และในปีนี้ก็ได้ติดตั้งเพิ่มจำนวน 5 จุด และในปีต่อ ๆ ไปก็มีแผนที่จะดำเนินการติดตั้งเช่นกันครับ

(นายสมชาติ เดชดอน)

นายกเทศมนตรี

มีท่านใดจะเสนอแนะเพิ่มเติมหรือมีเรื่องอื่น ๆ อีกหรือไม่เชิญครับ เมื่อไม่มีท่านใดแจ้งเพิ่มเติมแล้ว สภาเทศบาลตำบลครบุรีใต้ ก็ได้ประชุมมาเป็นเวลาพอสมควรแล้ว ครบถ้วนตามระเบียบวาระที่แจ้งไว้ทุกวาระ ผมขอขอบคุณคณะผู้บริหาร สมาชิกสภา และหัวหน้าส่วนราชการทุกท่านที่เข้าร่วมประชุมโดยพร้อมเพรียงกัน และขอปิดการประชุมเพียงเท่านี้ ขอบคุณครับ

(นายสุชล รวมครบุรี)

ประธานสภาเทศบาล

**เลิกประชุมเวลา 12.00 น.**

(ลงชื่อ) อาคม ทองวงษา ผู้จดบันทึกการประชุม

 (นายอาคม ทองวงษา)

 เลขานุการสภาเทศบาลตำบลครบุรีใต้

 คณะกรรมการตรวจรายงานการประชุม ได้ตรวจรายงานการประชุมเรียบร้อยแล้ว เมื่อวันที่ 5 เดือน . มิถุนายน พ.ศ. 2563 .จึงลงลายมือชื่อไว้เป็นหลักฐาน

 (ลงชื่อ) วิสุทธิ์ ลาครบุรี ประธานกรรมการ

 (นายวิสุทธิ์ ลาครบุรี)

(ลงชื่อ) วินัย จันสำโรง กรรมการ (ลงชื่อ) ชิต ซึมครบุรี กรรมการ

 (นายวินัย จันสำโรง) (นายชิต ซึมครบุรี)

(ลงชื่อ) เกษร ไทยสำโรง กรรมการ (ลงชื่อ) โสภา จีนสำโรง กรรมการและเลขานุการ

 (นางสาวเกษร ไทยสำโรง) (นางโสภา จีนสำโรง)

 สมาชิกสภาเทศบาลตำบลครบุรีใต้ มีมติรับรองรายงานการประชุมเป็นเอกฉันท์แล้ว เมื่อวันที่ 14 เดือน . สิงหาคม .พ.ศ. 2563 .

 (ลงชื่อ) สุชล รวมครบุรี ..

 (นายสุชล รวมครบุรี)

 ประธานสภาเทศบาลตำบลครบุรีใต้